CELEX: 52006PC0511
Language: et
Date: 2006-09-19
Title: Ettepanek: Nõukogu määrus millega muudetakse määrusi (EÜ) nr 894/97, (EÜ) nr 812/2004 ja (EÜ) nr 2187/2005 seoses triivvõrkudega

Tähtis õiguslik teade

|

52006PC0511

Ettepanek: Nõukogu määrus millega muudetakse määrusi (EÜ) nr 894/97, (EÜ) nr 812/2004 ja (EÜ) nr 2187/2005 seoses triivvõrkudega  /* KOM/2006/0511 lõplik - CNS 2006/0169 */  

	[pic] | EUROOPA ÜHENDUSTE KOMISJON |Brüssel 19.9.2006KOM(2006) 511 lõplik2006/0169 (CNS)Ettepanek:NÕUKOGU MÄÄRUSmillega muudetakse määrusi (EÜ) nr 894/97, (EÜ) nr 812/2004 ja (EÜ) nr 2187/2005 seoses triivvõrkudega(komisjoni esitatud)SELETUSKIRIETTEPANEKU TAUST |Ettepaneku põhjused ja eesmärgid Sama tüüpi püügivahendite kasutamist reguleerivate, kuid kolme erinevasse ühenduse määrusesse koondatud õigusnormide selguse huvides ning selleks et lihtsustada kontrolli ühtsustamist liikmesriikides, toetades ühtlasi ühist arusaama eri piirkondlikes nõuandekomisjonides tegutsevate sidusrühmade vahel, peetakse vajalikuks kõnealuste määruste muutmist, võttes kõigis kolmes õigusaktis kasutusele triivvõrgu ühtse määratluse. |Üldine taust Nõukogu 8. juuni 1998. aasta määruse (EÜ) nr 1239/98 (millega muudetakse määrust (EÜ) nr 894/97, milles sätestatakse teatavad tehnilised meetmed kalavarude kaitseks) vastuvõtmisega kehtestati alates 2002. aastast teatavate liikide püügi jaoks triivvõrkude kasutamise keeld, mida kohaldatakse kõigis liikmesriikide suveräänsete õiguste või jurisdiktsiooni alla kuuluvates vetes, välja arvatud Läänemerel, Suur- ja Väike-Beltis ning Sundis; väljaspool neid kohaldatakse kõnealuseid piiranguid kõigi ühenduse kalalaevade suhtes. Nõukogu 26. aprilli 2004. aasta määruse (EÜ) nr 812/2004 (millega sätestatakse meetmed vaalaliste juhusliku püügi kohta püügipiirkondades, ja muudetakse määrust (EÜ) nr 88/98) vastuvõtmisega laiendati triivvõrkude pardal hoidmise või kasutamise keeldu, olenemata nende pikkusest ja sihtliigist, Läänemerele, Suur- ja Väike-Beltile ning Sundile ja kõnealust keeldu hakati kohaldama alates 2008. aastast. Nõukogu määruses (EÜ) nr 812/2004 on sätestatud meetmed, mille eesmärgiks on vähendada vaalaliste juhuslikku püüki, keelates 12 m või üle 12 m kogupikkusega laevadel teatavate kalapüügivahendite, sealhulgas triivvõrkude kasutamise teatavates piirkondades ja ajavahemikel ilma akustiliste hoiatusseadmete samaaegse kasutamiseta. Liikmesriigid on kohustatud rakendama vaalaliste juhusliku püügi seire kavasid. Alates 2008. aastast kohaldatav keeld, mis kehtestati nõukogu määrusega (EÜ) nr 812/2004, ning ka kõnealuse keelu kohaldamise muudetud ajutine kord lisati nõukogu 21. detsembri 2005. aasta määrusesse (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, millega muudetakse määrust (EÜ) nr 1434/98 ja tunnistatakse kehtetuks määrus (EÜ) nr 88/98. Eespool osutatud määruste sätted triivvõrkude kasutamise piirangute kohta on sarnased, kuid mitte täpselt samasugused ning lisaks kohaldatakse neid eri piirkondades. Triivvõrkude ühtse määratluse lisamine kõnealusesse kolme määrusesse peaks lihtsustama kõnealuste määruste abil rakendatavate triivvõrkude kasutamise piirangute kontrolli ja jõustamist. |Ettepanekus käsitletavas valdkonnas kehtivad õigusnormid Triivvõrkude määratluse kohta ei ole kehtivaid õigusnorme, kuid triivvõrkude kasutamist piiravad järgmised määrused: – nõukogu määrus (EÜ) nr 894/97, millega sätestatakse kalavarude kaitse teatavad tehnilised meetmed, muudetud nõukogu 8. juuni 1998. aasta määrusega (EÜ) nr 1239/98; – nõukogu 26. aprilli 2004. aasta määrus (EÜ) nr 812/2004, millega sätestatakse meetmed vaalaliste juhusliku püügi kohta püügipiirkondades, ja muudetakse määrust (EÜ) nr 88/98; – nõukogu 21. detsembri 2005. aasta määrus (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, millega muudetakse määrust (EÜ) nr 1434/98 ja tunnistatakse kehtetuks määrus (EÜ) nr 88/98. |Kooskõla Euroopa Liidu muude põhimõtete ja eesmärkidega Tehnilisi meetmeid käsitlevate kehtivate õigusaktide reformi[1] puhul on vaja täpsustada teatavaid kehtivaid õigusakte, et vältida kahjutoovaid arusaamatusi ning lihtsustada kontrolli ühtsustamist liikmesriikides. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |Triivvõrkude määratlusi on juba laialdaselt arutatud nii liikmesriikide kui ka sidusrühmadega konsultatsiooni-ja läbirääkimisprotsessi käigus seoses ettepanekuga nõukogu määruse kohta, mis käsitleb Läänemere, Suur- ja Väike-Belti ning Sundi kalavarude kaitset tehniliste meetmete abil,[2] ning ettepanekuga nõukogu määruse kohta, milles käsitletakse majandamismeetmeid Vahemere kalavarude säästvaks kasutamiseks[3]. |Ekspertarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Triivvõrkude ühtse määratluse lisamine peaks lihtsustama ettepaneku valdkonnas kehtivate õigusaktide abil rakendatavate triivvõrkude kasutamise piirangute kontrolli ja jõustamist. Sellega täpsustatakse ühtlasi teatavaid kehtivaid õigusakte, et vältida kahjutoovaid arusaamatusi ning lihtsustada kontrolli ühtsustamist liikmesriikides. |ETTEPANEKU ÕIGUSLIK KÜLG |Kavandatud meetmete kokkuvõte Sama tüüpi püügivahendite kasutamist reguleerivate, kuid kolme erinevasse ühenduse määrusesse koondatud õigusnormide selguse huvides ning selleks et lihtsustada kontrolli ühtsustamist liikmesriikides, peetakse vajalikuks kõnealuste määruste muutmist, võttes kõigis kolmes õigusaktis kasutusele triivvõrgu ühtse määratluse. |Õiguslik alus Euroopa Ühenduse asutamislepingu artikkel 37. |Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |Kõnealust liiki kalapüügivahendite kasutamine on juba reguleeritud ühenduse eeskirjadega, mille kohaldamisala ei laiendata. Ettepanekus käsitletakse täpsustust seoses kõnealust liiki kalapüügivahendi määratlusega. |Õigusakti valik |Kavandatud õigusakt: määrus. |Muud õigusaktid ei oleks asjakohased järgmis(t)el põhjus(t)el. Käesolevas ettepanekus käsitletakse olemaolevate määruste täpsustamist määratlusega kalapüügivahendi liigi kohta, mille kasutamine on juba reguleeritud olemasolevate erinevaid valdkondi hõlmavate eeskirjadega. |MÕJU EELARVELE |Ettepanek ei mõjuta ühenduse eelarvet. |1.  2006/0169 (CNS)Ettepanek:NÕUKOGU MÄÄRUSmillega muudetakse määrusi (EÜ) nr 894/97, (EÜ) nr 812/2004 ja (EÜ) nr 2187/2005 seoses triivvõrkudegaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37,võttes arvesse komisjoni ettepanekut,[4]võttes arvesse Euroopa Parlamendi arvamust[5]ning arvestades järgmist:(1) Nõukogu 29. aprilli 1997. aasta määrusega (EÜ) nr 894/97, millega sätestatakse kalavarude tehniliste meetmete abil kaitsmise kord,[6] on kehtestatud majandamisraamistik kalavarude kaitsmiseks tehniliste meetmete abil, millega piiratakse triivvõrkude üldine kogupikkus kuni 2,5 km-ni ja keelatakse teatavate liikide püüdmiseks kasutada või hoida laeva pardal triivvõrke ning mida kohaldatakse kõikide ühenduse (välja arvatud Läänemerel, Suur- ja Väike-Beltis ning Sundis kalastavate) kalalaevade suhtes.(2) Nõukogu 26. aprilli 2004. aasta määrusega (EÜ) nr 812/2004, millega sätestatakse meetmed vaalaliste juhusliku püügi kohta püügipiirkondades, ja muudetakse määrust (EÜ) nr 88/98,[7] on sätestatud nõuded akustiliste eemalehirmutamisseadmete kasutamiseks ja vaalaliste kaaspüügi kontrollimiseks teatavate triivvõrkudega kalastamisel,(3) Nõukogu 21. detsembri 2005. aasta määrusega (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, millega muudetakse määrust (EÜ) nr1434/98 ja tunnistatakse kehtetuks määrus (EÜ) nr88/98,[8] on sätestatud triivvõrkude kasutamise piirangud ja tingimused kõnealuses reguleeritud piirkonnas.(4) Kõnealused määrused ei sisalda aga triivvõrkude määratlust. Selguse huvides ja liikmesriikidevahelise ühtse kontrollimise hõlbustamiseks on vaja kõigis kolmes õigusaktis esitada triivvõrkude ühtne määratlus.(5) Triivvõrkude määratluse kehtestamine ei laienda ühenduse õiguses rakendatud triivvõrkude kasutuspiirangute ja -tingimuste kohaldamisala.(6) Määrust (EÜ) nr 894/97, määrust (EÜ) nr 812/2004 ja määrust (EÜ) nr 2187/2005 tuleks seepärast vastavalt muuta,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 894/97 artiklisse 11 lisatakse järgmine lõik:„ Triivvõrk – mis tahes nakkevõrk, mida hoiavad veepinnal või teatud sügavusel allpool veepinda ujukid, mis triivivad kas vabalt hoovuste mõjul või paadi taha kinnitatult, võib olla varustatud vahenditega, mille eesmärk on hoida võrk stabiilsena ja/või piirata selle triivimist.“Artikkel 2Määrusesse (EÜ) nr 812/2004 lisatakse järgmine artikkel 1a:Artikkel 1aMõisted„ Triivvõrk – mis tahes nakkevõrk, mida hoiavad veepinnal või teatud sügavusel allpool veepinda ujukid, mis triivivad kas vabalt hoovuste mõjul või paadi taha kinnitatult, võib olla varustatud vahenditega, mille eesmärk on hoida võrk stabiilsena ja/või piirata selle triivimist.“Artikkel 3Määruse (EÜ) nr 2187/2005 artiklisse 2 lisatakse järgmine punkt o:„ o) „ Triivvõrk – mis tahes nakkevõrk, mida hoiavad veepinnal või teatud sügavusel allpool veepinda ujukid, mis triivivad kas vabalt hoovuste mõjul või paadi taha kinnitatult, võib olla varustatud vahenditega, mille eesmärk on hoida võrk stabiilsena ja/või piirata selle triivimist.“Artikkel 4Määrus jõustub seitsmendal päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistuja [1] KOM(2005) 647, 8.12.2005 (tegevuskava ühise kalanduspoliitika lihtsustamiseks ja täiustamiseks).[2] ELT L 349, 31.12.2005, lk 1.[3] KOM(2003) 589 (lõplik), 9.10.2003.[4] ELT C […], […], lk […].[5] ELT C […], […], lk […].[6] EÜT L 132, 23.5.1997, lk 1. Määrust on viimati muudetud määrusega (EÜ) nr 1239/98 (EÜT…).[7] ELT L 150, 30.4.2004, lk 12.[8] ELT L 349, 31.12.2005, lk 1.